وہیکڑ
وہیکڑ انگریزیJusticia adhatoda or Vasakaایک قسم کی خود رو سدا بہار جنگلی جھاڑی ہے اسے اڑوسہ بسونٹا اور بہیکڑ بھی کہتے ہیں وہیکڑ خوشاب چکوال اٹکوادی سون سکیسر سے لے کر سفید پتھر والے پہاڑی سلسلہ جو تقریبا سو کلومیٹر تک پھیلا ہے بہت عام ہے اس کے علاوہ کشمیر کی طرف کہوٹہ سہنسہ میں پایا جا ہے اس کا پودا ایک گز سے دو گز تک اونچا ہوتاہے اس کی کئی شاخیں ہوتی ہیں جو جڑ کے قریب سے ہی پھیلتی ہیںاس کا پتا سبز آم کے پتہ کے مشابہ لیکن نرم ہوتا ہے اور جس جگہ یہ ہو وہاں تپ دق کی بیماری نہیں ہوتی اس میں سے گذر کر جو پانی آتا ہے اس میں جراثیم نہیں ہوتے اس کے پتے پھوڑوں پر باندھنے سے افاقہ ہوتا ہے وہیکڑ تمام پہاڑ کو سرسبز بناتا ہے اس پودے کوکوئی جانور نہیںکھاتااور سدا بہار پودا ہے یہ سارا سال ہرارہتا ہے وہیکڑ کی جڑ تخم چھال اور پتوں کا ذائقہ انتہائی تلخ لیکن حکمت کے لحاظ سے کافی بیماریوں کے لیے اکسیر ہے اس کا پھول پھیکا لیکن اس کی جڑ کی ٹونٹی قدرے شیریں ہوتی ہے اس کے پھولوں کی بنی ہوئی گلقند پیٹ کے امراض کے لیے استعمال کی جاتی ہےپھول سفید نہایت خوبصورت گچھوں میں لگتے ہیں اور یہ بھی کہا جاتا ہے کہ یہ چوعرقہ  کا اہم جز ہے اور قبض کشا ہےاس کے پھولوں کا شہد سب سے اچھا مانا جاتا ہے